
Iepirkuma komisijas 2024.gada 15.februāra sēdē
sagatavotās atbildes uz ieinteresētā piegādātāja uzdotajiem jautājumiem
par atklāta konkursa “Vieglo automašīnu iegāde”, 
identifikācijas Nr. SIA RNP 2023/47 (turpmāk – Iepirkums), 
nolikumu

	Atbilde

	1. Tehniskās specifikācijas prasībās ir norādīts: 
“Autoservisu skaits un vieta, kuros var veikt piedāvāto automobiļu plānotās tehniskās apkopes. Ne mazāk kā viens Rīgas pilsētas administratīvajā teritorijā.”
Lūdzu precizējiet, vai piedāvājums tiks uzskatīts par atbilstošu, ja pretendents, kas ir ražotāja autorizēts pārstāvis Latvijā, iesniegs apliecinājumu par to, ka pretendenta piedāvāto transportlīdzekļu tehniskās apkopes un remonts Rīgā tiks nodrošinātas pie tā sadarbības partnera, iesniedzot arī sadarbības partnera apliecinājumu.
	Iepirkuma komisija skaidro, ka piedāvājums tiks uzskatīts par atbilstošu, ja pretendenta piedāvāto transportlīdzekļu tehniskās apkopes un remonti Rīgas pilsētas administratīvajā teritorijā tiks nodrošināti pie tā sadarbības partnera, iesniedzot sadarbības partnera apliecinājumu.
Iepirkuma komisija informē, ka tiks veikti grozījumi Iepirkuma nolikuma 4.6.punktā. 

	2. Līguma projekta 6.1. punktā ir norādīts: “6.1.Pārdevējs ne vēlāk kā 10 (desmit) darba dienu laikā pēc Līguma spēkā stāšanās dienas iesniedz Pircējam Līguma saistību izpildes nodrošinājumu kā bankas garantiju vai apdrošināšanas polisi ___% (_____ procentu) apmērā no Līguma cenas bez PVN.” Lai varētu aprēķināt provizoriskās bankas garantijas izmaksas uz visu līguma darbības laiku, lūdzu precizējiet, cik % no Līguma summas ir jābūt Līgumsaistību izpildes garantijai?
	Iepirkuma komisija informē, ka tiks veikti grozījumi Iepirkuma nolikuma 4.pielikuma “Līguma projekts” 6.1.punktā,  norādot līguma saistību izpildes nodrošinājuma precīzu apjomu procentos. 

	3. Lūdzam rast iespēju paplašināt Tehniskās specifikācijas 3.daļas 3.15.punkta prasību par kravas kastes garumu, norādot “ne mazāk kā 1550 mm”, kas ļautu paplašināt pretendentu loku, piedāvājot pikapus arī versijās ar dubultkabīni (Double-Cab).
	Iepirkuma komisija informē, ka Iepirkuma nolikuma Tehniskās specifikācijas 3.daļas 3.15.punkta prasība netiks mainīta, jo noteikta atbilstoši pasūtītāja vajadzībām un efektīvai darba nodrošināšanai transportējot kravu.

